Ёсць у гімназіі і практыка работы з сайтамі. Нашымі навучэнцамі Уладзіславам Лаўцэвічам і Яўгенам Чаркесам былі створаны сайты “Дзень беларускага пісьменства”, “Віртуальны тур па музеях Глыбоччыны” і “Мой родны край — Глыбоччына”. Іх прэзентацыя адбывалася на розных абласных і міжнародных канферэнцыях. Вядзецца актыўная работа па іх інфармацыйным напаўненні. Дарэчы, гэтыя матэрыялы можна выкарыстоўваць на ўроках і пазаўрочных мерапрыемствах.